**Opsummering fra det andet CFDA-LMST interessentmøde, 6. april 2017, Udenrigsministeriet**

Efter velkomst ved Udenrigsministeriet og Lægemiddelstyrelsen opdaterede Lægemiddelstyrelsen interessentforummet om status for myndighedssamarbejdet og CFDAs vellykkede besøg i styrelsen den 9. marts 2017.

Udenrigsministeriets medarbejdere i Kina opdaterede herefter om de seneste tiltag fra CFDA inden for lægemidler og medicinsk udstyr, fx revision af den kinesiske lovgivning om medicinsk udstyr og ændringer i godkendelsesprocesserne for lægemidler.

Interessenterne beskrev forskellige problemstillinger vedr. godkendelse og markedsføring af lægemidler og medicinsk udstyr, fx mangel på godkendte klinisk forsøgssites og manglende anerkendelse af allerede udførte test af medicinsk udstyr.

Interessenterne blev informeret om, at samarbejdsaftalen, som etablerer *China-Denmark Food and Drug Regulatory Cooperation Centre,* forventes underskrevet under statsministerens besøg i Kina primo maj 2017.